డైనోసార్స్ మన భూగ్రహాన్ని పాలించాయి...
డేవిడ్ అటెన్బరో సమర్పణ
...దాదాపు పదిహేను కోట్ల సంవత్సరాల కాలం.
అవి మన భూమిలో దాదాపు ప్రతి ప్రాంతాన్ని ఆక్రమించాయి
ఇంకా మనం ఊహించగల ప్రతి రూపంలో, ప్రతి పరిమాణంలో అవి పుట్టుకొచ్చాయి.
కొన్ని నిజంగా అసాధారణంగా ఉంటాయి.
టి. రెక్స్ చాలా గొప్పగా ఈదగలుగుతుందని...
వెలోసిరాప్టర్స్ చాలా కుతంత్రాలు పన్నుతాయని, ఈకలు ఉన్న వేట జంతువులని,
అలాగే కొన్ని డైనోసార్స్ చాలా విచిత్రంగా ప్రవర్తిస్తాయని మనకి ఇప్పుడు తెలిసింది.
కానీ దాదాపు ప్రతి రోజూ చోటు చేసుకుంటున్న కొత్త ఆవిష్కరణలు
మన గ్రహం మీద ఆరు కోట్ల అరవై లక్షల సంవత్సరాల కిందట జీవనం ఎలా ఉండేదో మనకి తెలియజేస్తున్నాయి.
Prehistoric Planet లో ఈసారి,
మేము కొత్త జంతువులను వెల్లడించబోతున్నాము
ఇంకా అవి తమ భాగస్వాములను అన్వేషించే పద్ధతుల గురించి,
కుటుంబాన్ని పెంచి పోషించుకునే క్రమంలో అవి ఎదుర్కొనే సవాళ్ల గురించి,
ఇంకా వాటి అసాధారణ పోరాటాల గురించి కొత్త విషయాలు వెల్లడించబోతున్నాం.
ప్రకృతి ఒక అత్యద్భుత ఘట్టాలను ప్రదర్శించిన ఆ కాలానికి ప్రయాణిద్దాం.
ఇది Prehistoric Planet 2.
సముద్రాలు
సముద్రం.
చరిత్రపూర్వపు భూమి మీద అతి పెద్ద ఆవాసం...
ఈ భూమి మీద జీవించిన అతిపెద్ద వేట జంతువు...
భారీ మోసాసార్ కి అది నివాసం.
కానీ అన్ని మోసాసార్స్ 50 అడుగుల పొడవైన రాకాసి క్రూర జంతువులు కావు.
ఈ పగడపు దిబ్బని ఆశ్రయించిన జంతువు ఫాస్ఫరోసారస్.
ఇది కూడా మోసాసార్ జాతికి చెందినదే.
ఆ జాతి జంతువులలో అతి చిన్నది, కేవలం పది అడుగుల పొడవు మాత్రమే ఉంటుంది.
ఇది పగటి వేళల్లో ప్రమాదానికి దూరంగా దాక్కుంటూ ఉంటుంది.
కానీ గంటలో ఒకసారో రెండుసార్లో ఈ జంతువు గాలి పీల్చుకోవడానికి నీటి ఉపరితలానికి రావలసి వస్తుంది.
ఆ జాతి జలచరాల మాదిరిగా ఇది కూడా గాలిని పీల్చుకుని జీవిస్తుంది.
అతి పెద్ద మోసాసార్స్ తో పోలిస్తే ఇది చాలా చిన్నది.
కానీ ఇది కూడా చాలా క్రూరమైన వేట జంతువే...
ఇంకా ఇది ఎప్పుడూ నీడలలోనే దాక్కుని ఉండదు.
అనుకూలమైన సమయం ఆసన్నమైతే, ఇది వేట జంతువుగా మారుతుంది.
అయితే అది సూర్యాస్తమయం సమయంలోనే జరుగుతుంది.
చీకటి పడుతున్న సమయంలో సముద్రగర్భం కొత్త రూపం సంతరించుకుంటుంది.
ఇప్పుడు, కోట్లాది జీవరాశాలు సముద్ర లోతుల్లోంచి కదిలి
ఆహారం కోసం అన్వేషిస్తూ ఉపరితలానికి వస్తాయి.
మన భూమి మీద అతి భారీ సంఖ్యలో సమూహాలు పూర్తి చీకటి సమయాలలోనే వలసలు పోతుంటాయి
కేవలం ప్రత్యేకమైన నైట్ విజన్ కెమెరాలు ఉంటేనే వీటిని మనం చూడగలం.
రాత్రివేళల్లో సంచరించే అద్భుతమైన జీవరాశులలో ఒకటి ఈ లాంతరు చేపలు.
ఈ చేపల శరీరాల లోపల జరిగే రసాయనిక ప్రక్రియ కారణంగా అవి సన్నటి, మిణుకుమనే కాంతిని ఉత్పత్తి చేయగలుగుతాయి.
ఈ జీవకాంతుల మెరుపులు వేట జంతువులని అయోమయానికి గురి చేయగలవు.
ఇంకా సముద్ర గర్భం లోతు నుండి చూస్తే, మిణుకుమిణుకుమనే వీటి వెలుగులు
సముద్రం ఉపరితలం మీద పడే చందమామ వెలుగులతో కలిసి అవి తప్పించుకుని తిరుగుతుంటాయి.
కానీ అవి ఫాస్ఫరోసారస్ నుండి మాత్రం తప్పించుకోలేవు.
దాని సైజుకి, ఏ మోసాసార్ కన్నా పెద్ద కళ్లు ఈ జంతువుకే ఉంటాయి...
అందువల్ల ఆ చేపలు కల్పించే భ్రాంతి నుంచి కూడా తన ఆహారాన్ని అది స్పష్టంగా ఎంచుకోగలుగుతుంది.
సూర్యోదయం సమయానికి,
వలస పోయే పెద్ద సమూహాలన్నీ మళ్లీ సముద్ర గర్భంలోకి వెళ్లిపోతాయి.
ఫాస్ఫరోసారస్ కూడా పగటిపూట అవి తలదాచుకునే చోటుకు చేరిపోవాలి.
భారీ మోసాసార్స్ ఇప్పుడు వేటకు బయలుదేరతాయి.
అందువల్ల ఈ చిన్న జంతువులు తమ వేటకు ఎలాంటి ప్రమాదం లేకుండా రాత్రి వరకూ ఎదురుచూస్తాయి.
ఉదయం వేళల్లో, చరిత్రపూర్వపు సముద్రాలు
చాలా భిన్నమైన వేట జంతువు కోసం మంచి అవకాశాలను అందిస్తాయి.
ఉత్తర అమెరికాలో వెచ్చని లోతులేని సముద్ర ప్రాంతాలలో,
రాత్రివేళ సంచరించే లాంతరు చేపల సమూహాలకు దాదాపు సమాన సంఖ్యలో చేపల సమూహాలు సంచరిస్తాయి.
ఆరు అడుగుల పొడవు ఉండే హెస్పరోర్నిస్ జంతువుని ఇవి అయిస్కాంతంలా ఆకర్షిస్తాయి.
హెస్పరోర్నిస్ ఎగరలేకపోవచ్చు, కానీ సముద్ర జీవనానికి అది చక్కగా అలవాటుపడిపోయింది.
పెద్దవైన, బలమైన పాదాలు అది గొప్ప వేగంగా దూసుకువెళ్లడానికి ఉపయోగపడతాయి.
అది గురి పెట్టిన ఏ దురదృష్టపు చేప అయినా
సూది మొనల్లాంటి పళ్లతో ఉండే దాని ముక్కుకి చిక్కిందంటే దాని నుండి తప్పించుకోవడం అసాధ్యం.
హెస్పరోర్నిస్ జంతువులు ఎక్కువ కాలం సమూహాలుగా సంచరించవు.
గ్జిపక్టయినస్ కి ఎక్స్-ఫిష్ అని కూడా పేరు.
ఆహారం పొందే అవకాశం వాటిని త్వరగా పెద్ద సమూహాలలో ఆకర్షిస్తుంది.
దాదాపు పదిహేడు అడుగుల పొడవు ఉండే ఈ జంతువు, సముద్రంలో అత్యంత భారీ ఇంకా వేగంగా సంచరించే చేపల్లో ఒకటి.
పెద్ద నోరు ఉండే గ్జిపక్టయినస్ ఒక్కసారిగా చాలా చేపల్ని మింగేయగలుగుతుంది
దానిలో సగం సైజు ఉండే జంతువుల్ని కూడా అది నోటితో మింగేయగలగడం దాని ప్రత్యేకత.
మొదటిలో, ప్రతి ఒక్కదానికి చాలా ఆహారం దొరుకుతుంది.
కానీ చేపల సంఖ్య క్రమంగా తగ్గిపోయినప్పుడు, ఈ ఎక్స్-ఫిష్ తమ దృష్టిని వేరే వైపు మళ్లిస్తాయి.
వేట జంతువే ఇక ఇప్పుడు వేటాడబడుతుంది.
హెస్పరోర్నిస్ కి కేవలం ఒకే ఒక్క దారి ఉంది: ప్రాణాలు కాపాడుకోవడానికి అవి వేగంగా ఈదాలి.
గ్జిపక్టయినస్ మరింత వేగంగా ఈదగలదు.
కానీ హెస్పరోర్నిస్ చాలా చురుకైనది.
అయితే, ఎక్స్-ఫిష్ దృష్టిలో ఏదైనా తినదగ ఆహారమే...
వాటి జాతికే చెందిన చేపలయినా సరే.
కేవలం క్షణాలలో, ఆహారం అంతా అయిపోయింది...
దానితో ఆ వేట జంతువులు మరొక చోటుకి తరలిపోతున్నాయి.
సముద్రంలో ప్రమాదాలు కేవలం క్రూరమైన వేట జంతువులతోనే రావు.
అవి సముద్రంతో కూడా వస్తుంటాయి.
ఇదిగో, చరిత్ర పూర్వపు యూరోప్ లోని ఈ ద్వీపాలు చుట్టూ,
బలమైన అలలు జలచరాలకు ప్రమాదకరమైన సవాళ్లను సృష్టిస్తున్నాయి.
మరీ ముఖ్యంగా చిన్నగా ఉండే జీవరాశులకి.
ఇవి అమొనైట్ గుడ్లు.
వేల సంఖ్యలో ఇక్కడ ఉన్నాయి.
వాటిని అలలు సముద్రం లోపలికి లాక్కుపోయాయి...
రాళ్ల గుట్టల్లోకి.
ఇక్కడ, అవి ఎలాంటి ప్రమాదం లేకుండా జీవం పోసుకోవడానికి అవకాశం ఉంది.
ఈ గుడ్లు చాలా చిన్నగా, అంగుళంలో చిన్న భాగమంతే ఉంటాయి.
ఆ గుడ్లలో ఉన్న కూనలు ఇక బయటకి విడుదల కావలసిన సమయం వచ్చింది.
అవి నీటిని తోసుకుంటూ ముందుకు సాగాల్సి ఉంటుంది.
కానీ కొత్తగా ఈత నేర్చుకోవడం అంత సుళువు కాదు.
ఇప్పటివరకూ, ఈ మడుగులు వాటికి ఆశ్రయం ఇచ్చాయి.
కానీ అలలు వెనక్కి తగ్గినప్పుడు, ఆ మడుగులు ఖాళీ అయిపోతాయి.
కొన్ని అమొనైట్లు తప్పించుకుపోగలుగుతాయి.
కానీ మిగతా అమొనైట్స్ నిస్సహాయంగా ఉండిపోవడంతో,
ఇప్పటివరకూ ఆశ్రయం ఇచ్చిన ఈ మడుగులే ప్రమాదకరమైన ఉచ్చులుగా మారిపోతాయి.
మధ్యాహ్నపు ఎండ వేడిలో, ఈ మడుగులలో నీరు ఆవిరి కావడం మొదలవుతుంది.
ఆ నీరు గనుక పూర్తిగా ఎండిపోతే, ఇవి మొత్తం చనిపోతాయి.
కానీ అన్నింటి పరిస్థితి అలా ఉండదు.
పసికూనలైన అమొనైట్లు ఒక అసాధారణమైన పనిని చేయగలుగుతాయి.
ప్రతి ఒక్కటీ స్వేచ్ఛ కోసం ప్రయత్నిస్తుంది, ఫలితంగా అవి సమూహంగా కదలగలుగుతాయి.
ఈ సామూహిక ప్రయత్నం కారణంగా అవి ఒక్కటిగా సమర్థంగా ముందుకు కదలగలుగుతాయి.
చాలావరకూ ఎండిపోగా మిగిలిన చిన్న అల,
అక్కడ స్థిరంగా పాతుకున్న రాళ్లను తాకి తిరిగి సముద్రంలోకి వెళ్లినప్పుడు...
ఆ అలతో పాటు అవి సముద్రం లోపలికి వెళ్లి ఆపద నుండి మొత్తానికి తప్పించుకుంటాయి.
ఇప్పుడు అవి ఎగసిపడే అలల కోసం ఎదురుచూస్తున్నాయి.
కానీ ప్రతి ఒక్కటీ తప్పించుకోలేకపోవచ్చు.
చాలా అమొనైట్ కూనలు రాళ్ల మధ్య ఇరుక్కుపోతాయి...
అవి ఇటువంటి పైరోరాప్టర్స్ పిల్లలకు ఆహారంగా మారిపోతాయి.
మిగతా అమొనైట్ కూనలు బలమైన అలల తాకిడికి తీరం నుండి చాలా మైళ్ల దూరం సముద్రంలోకి వెళ్లిపోతాయి.
కొన్ని అయితే మరింత దూరం వెళ్లి పసిఫిక్ మహాసముద్రం మధ్య వరకూ వెళ్లిపోతాయి.
ఆ మహాసముద్రం మధ్యలో ఉండే విస్తారమైన పగడపు దిబ్బలు ఇంకా దీవులు
ఈ అమొనైట్ కూనలకి వేల మైళ్ల దూరంలో ఆశ్రయం కల్పిస్తాయి.
ఈ ప్రత్యేకమైన ప్రదేశంలో, ఎలాస్మోసార్ జాతికి చెందిన టౌరాంగిసారస్, సురక్షితమైన ఆశ్రయం పొందుతుంది.
కానీ ఈ లోతులేని ప్రదేశాల అవతల వైపు, కథ ఇందుకు భిన్నంగా ఉంటుంది.
ప్రతి రోజు, ఎలాస్మోసార్స్ సముద్రం లోతుల్లోకి వెళ్లాల్సి ఉంటుంది.
పగడపు దిబ్బల గోడల మధ్య లోయలు ఆహారం సమృద్ధిగా దొరికే ప్రదేశాలకు దారి చూపుతాయి.
ఈ లోతయిన సముద్ర గర్భం కేవలం ఆకలిగొన్న ఎలాస్మోసార్స్ ని మాత్రమే ఆకర్షించవు
కానీ వాటిని వేటాడటం కోసం వచ్చే వేట జంతువులని కూడా ఆకర్షిస్తాయి.
అవి ఈ సముద్రంలోనే అతి భారీ జంతువులు.
యాభై అడుగుల పొడవైన మోసాసారస్.
సముద్ర గర్భంలోని నేల నుండి ఉత్పత్తి అయ్యే పోషకాల కారణంగా అక్కడ చేపల సరఫరా సమృద్ధిగా ఉంటుంది.
తీరైన శరీర ఆకృతి ఇంకా నాలుగు బలమైన ఫ్లిప్పర్లు
ఎలాస్మోసార్స్ కదలికలు చాకచక్యంగా సాగడానికి తోడ్పడతాయి.
కానీ వాటి రోజువారీ ఆహారపు అలవాట్లు కారణంగా వాటి కదలికల్ని
ఒక తెలివైన ఇంకా ఓర్పుగా ఎదురుచూసే వేట జంతువు తేలికగా పసిగట్టేస్తుంది.
మోసాసారస్ అకస్మాత్తుగా దాడి చేసే వేట జంతువు.
ఈ భారీ జంతువు దాని అతి పెద్ద తోకని ఉపయోగిస్తూ సంభ్రమం కలిగించే వేగంతో దూసుకువెళ్లగలుగుతుంది.
ఈసారి, దానిని దురదృష్టం వెన్నాడింది.
వాస్తవానికి, చాలా వేటలు విఫలం అవుతుంటాయి.
కానీ ఇక్కడ పెద్ద సంఖ్యలో ఎలాస్మోసార్స్ నివసిస్తుంటాయి గనుక,
వేటకు మరొక అవకాశం రావడానికి ఎక్కువ సమయం పట్టదు.
లోతయిన లోయల నేలల మీద చీకట్లలో కలిసిపోయే మోసాసార్ ఏ జంతువు కంటా పడకుండా...
అనుభవం లేని కుర్ర జంతువుల రాక కోసం ఎదురు చూస్తూ ఉంటుంది.
ఇది వేటకు అనుకూలంగా ఉంది.
మోసాసారస్ తనకు ఆహారం కాబోయే జంతువు మీద ఎంత బలంగా దాడి చేస్తాయంటే
వాటి బలమైన తాకిడికే అవి చచ్చిపోతాయి.
దాని దాడి ఎంత మెరుపువేగంతో ఉంటుందంటే, ఎలాస్మోసార్ కనీసం గమనించలేకపోతుంది.
సముద్ర గర్భంలో జీవనం ప్రమాదకరంగా ఉంటుంది, అది కేవలం ఈ భారీ జలచరాల కారణంగా మాత్రమే కాదు.
రాళ్ల గుట్టల నుండి తప్పించుకుని వచ్చిన అమొనైట్ కూనలలో,
కేవలం వందలో ఒకటి మాత్రమే సముద్రంలో కొన్ని నెలల పాటు జీవించగలుగుతుంది.
కానీ ఈ కొద్ది అమొనైట్స్ కూడా అదృష్టం చేసుకున్నాయి.
సముద్రంలో ప్రవాహం వీటిని జీవించడానికి అనుకూలమైన ప్రదేశాలకు చేర్చాయి:
యూరోప్ తీరప్రాంతాలలోని సముద్రపు పచ్చికబయళ్లు.
ఇక్కడ, అమొనైట్ల సమూహాలు ఆశ్చర్యకరంగా వివిధ పరిమాణాలలో...
ఇంకా వివిధ ఆకృతులలో కనిపిస్తాయి.
ఈ విచిత్రమైన ఆరు అడుగుల పొడవైన భారీ జంతువు పేరు బాక్యులైటీస్,
ఇది సముద్రపు నేలల్లో ఆహారాన్ని తింటూ ఉంటుంది.
ఇంకా దాదాపుగా అంతే పరిమాణంలో ఉంటుంది,
డిప్లొమోసెరస్, ఇది ఒక పెద్ద పేపర్ క్లిప్ మాదిరిగా కనిపిస్తుంది.
ఇక్కడ సరిపడా ఆహారం అందుబాటులో ఉండటం వల్ల ఆ జంతువులన్నీ ఇక్కడ వృద్ధి చెందుతున్నాయి.
నాచు మొక్కలు. చిన్న చిన్న పీతలు. కొన్ని అమొనైట్లు అయితే చిన్న చేపల్ని కూడా ఆరగిస్తాయి.
ఈ అమొనైట్ కూనలు క్రమంగా ఎదిగి
అసాధారణం అనిపించే ఆకృతులలో వృద్ధి చెందుతాయి.
ఇలా పైకి పొడుచుకువచ్చిన చుట్టతో కనిపించేవి చిన్న వయసు నోస్టోసెరస్ గా గుర్తించవచ్చు.
ఇవి పెద్ద వయసు నోస్టోసెరస్.
సముద్ర లోతుల్లో నేలలకు ఇవి ఉపయోగపడతాయి.
అమొనైట్లు ఈ చరిత్రపూర్వ సముద్రాలలో
దాదాపు నలభై కోట్ల సంవత్సరాలుగా మనుగడ సాగిస్తున్నాయి.
వాటిలో వేల రకాల జాతులు ఉన్నాయి.
ఈ భూమి మీద జీవించిన అత్యంత విజయవంతమైన జంతు సమూహాలలో ఇవి కూడా ఒకటి...
ఇవి వెచ్చని, సమశీతోష్ణ సముద్రాలలోనే కాకుండా ధ్రువ ప్రాంతాలలోని అతి శీతల సముద్రపు నీటిలో సైతం జీవించాయి.
ఇదిగో ఇక్కడ, అంటార్కిటిక్ చుట్టూ సముద్రం గడ్డకట్టి ఉంది.
పూర్తిగా చీకటి ఆవరించిన శీతాకాలం తరువాత వెచ్చని సూర్యుడు క్రమంగా మంచుని కరిగిస్తున్నాడు...
వాతావరణం మార్పు కారణంగా ఈ భారీ జంతువు సందర్శనకు ఇప్పుడు పరిస్థితి అనుకూలంగా ఉంది.
మొర్టుర్నెరియా, ఒక విచిత్రమైన ఎలాస్మోసార్ జాతి జంతువు.
దీని రక్తం ఎప్పుడూ వెచ్చగా ఉంటుంది,
దీని శరీరం చుట్టూ మందంగా చేప కొవ్వు కలిగి ఉండటంతో అది ఒంటి వేడిని భద్రపరుస్తుంటుంది.
ఇవి ప్రపంచంలోనే అత్యంత రహస్యమైన ఇంకా అంతుచిక్కని జంతువులు.
ఈ జంతువు దక్షిణ అమెరికా నుండి సుమారు మూడు వేల కిలోమీటర్ల దూరం వలస వచ్చింది...
...వసంత రుతువు కాలానికి అది ఇక్కడికి చేరుకుంది.
ఈ ఏడాదిలోనే పుట్టిన ఈ జంతువు పిల్లలు మొదటిసారిగా సముద్రపు మంచుని ఎదుర్కోబోతున్నాయి.
గాలిని పీల్చుకునే ఈ సరీసృపానికి ఈ ప్రాంతం ప్రమాదకరం కావచ్చు.
మంచు పొర మధ్య ఖాళీలలో మాత్రమే అవి గాలిని పీల్చుకోవడానికి పైకి రాగలవు.
ఆ మంచు ఫలకాల మధ్య ఖాళీలను పెద్ద జంతువులు జాగ్రత్తగా పరిశీలించుకోవాలి,
ఇంకా వాటి పిల్లలు పెద్ద జంతువులకు దగ్గరగానే ఉండాలి.
ఈ భారీ జంతువులకు ఇష్టమైన ఆహారానికి ఈ చల్లటి సముద్రపు నీరు చక్కని ఆవాసం.
పూర్తిగా చిన్న చిన్న జీవాలతో ఉండే ధ్రువ ప్రాంతపు బురద.
సముద్రం నేలపైన ప్రతి చదరపు అడుగులో సూక్ష్మ జీవాలు వందల సంఖ్యలో ఉంటాయి.
ఆ బురద మట్టిలో తినదగ్గ ఆహారాన్ని వేరు చేసుకోవడమే పెద్ద సవాలు.
కానీ వాటి దగ్గర చక్కని పరిష్కారం ఉంది.
నోటి నిండా కొంత భాగాన్ని పైకి లేపుతాయి, అప్పుడు అవి పాక్షికంగా దవడలు మూసి ఉంచుతాయి,
దాని ద్వారా ఆహారాన్ని వేరు చేయడానికి భారీ జల్లెడని రూపొందించగలుగుతాయి.
ఈ విధంగా ఆహారాన్ని స్వీకరించే దంతాలు కలిగిన ఏకైక జంతువులు ఇవి మాత్రమే.
ఈ మొర్టుర్నెరియా జంతువులు వేసవి కాలం అంతా ఇక్కడ ఆహారాన్ని ఆరగించి,
మళ్లీ ధ్రువ ప్రాంతపు శీతాకాలం వచ్చి నీరు అంతా గడ్డకట్టుకుపోయాక తరలి వెళ్లిపోతాయి.
వెచ్చని నీళ్లల్లో, అవి వేరే సవాళ్లను ఎదుర్కొంటాయి.
కానీ చాలా చాకచక్యమైన జంతువులు
చరిత్ర పూర్వపు భూగ్రహంలో, ఈ విశాలమైన సముద్రాలలో ఎప్పుడూ అవకాశాలను పొందుతూనే ఉంటాయి.
Prehistoric Planet: ఆవిష్కరణ
మోసాసార్ ఎంత వేగంగా కదులుతుంది?
చరిత్ర పూర్వపు భూములని డైనోసార్లు పాలించాయి.
కానీ సముద్రాలలో మాత్రం చాలా భిన్నమైన సరీసృపాలు ఆధిపత్యం చెలాయించాయి:
మోసాసార్స్.
ఇది ఆ జంతు జాతిలో ఒకదాని కపాలం.
మోసాసార్స్ ప్రధానంగా నీటిలో సంచరించే బల్లులు.
ఒక భారీ, ఈదగల, తిమింగలం సైజులో ఉండే కొమొడో డ్రాగన్ ని ఊహించండి.
డాక్టర్ మైఖేల్ హబీబ్ యూనివర్సిటీ ఆఫ్ కాలిఫోర్నియా
మొనలా ముందుకు పొడుచుకువచ్చిన ముఖం, గరుకు చర్మం, మామూలు కాళ్లకు బదులు నాలుగు రెక్కలు
ఇంకా పొడవుగా తోక, అది షార్క్ తోక మాదిరిగా కనిపిస్తుంది కానీ తలకిందులుగా ఉంటుంది.
అది సాధారణంగా మోసాసార్ రూపం.
వాటిలో అతి పెద్దది మాత్రం మోసాసారస్ హాఫ్మెనాయ్.
ఇది ఆకస్మికంగా దాడి చేసే వేట జంతువు.
కానీ దాని విజయ రహస్యం ఏమై ఉంటుంది?
ఇవి కదలకుండా స్థిరంగా ఉండగలవు, కొద్దిగా కూడా కదలకుండా ఉంటూ...
కీర్సెన్ ఫోర్మోసో యూనివర్సిటీ ఆఫ్ సౌత్ కాలిఫోర్నియా
...మన కళ్ల ముందే హఠాత్తుగా ఎంతో వేగంగా దూసుకుపోగలవు.
ఈ ఆధునిక ప్రపంచంలో, మొసళ్ల వంటి సరీసృపాలలో మనం ఈ సామర్థ్యాన్ని చూడగలుగుతాం.
వాటి కండరాలు చాలా తక్కువ కాలంలో విపరీతమైన శక్తిని ఉత్పత్తి చేయగలవు.
మోసాసారస్, అవి సరీసృపాలు, అవి బల్లుల తరహా జంతువులు,
కాబట్టి బహుశా వాటికి కూడా అటువంటి కండరాలు ఉండి ఉండవచ్చు.
అవి మరొక విధానాన్ని కూడా అవలంబించేవి
అవి ఆకస్మికంగా చాలా వేగంగా దాడి చేయగలిగేవి.
ఈతలో ఒక విచిత్రమైన విషయం ఏమిటంటే
మనం త్వరగా ప్రారంభించడానికి ఒక ప్రత్యేకమైన నేర్పు ఉండాలి
ఒక స్ప్రింటర్ పరుగుని ప్రారంభించినంత వేగంగా ఈత కూడా ప్రారంభించగలగాలి.
అలా ప్రారంభించడానికి చక్కని ఉపాయం ఏమిటంటే సి ఆకారంలో వంపు తిరగాలి
ఆ తరువాత శరీరం పక్క వైపు నుండి నీటిని పక్కకు తోయాలి.
ఈ ఆధునిక కాలంలో చేపలు అటువంటి పద్ధతిని అవలంబిస్తాయి.
సి స్టార్ట్ అనబడే ఈ పద్ధతిలో,
స్థిరంగా నిలిచి ఉన్న చోటు నుండి క్షణంలో పూర్తి వేగాన్ని పొందగలగడం సాధ్యం అవుతుంది.
వేగం - వేగక్రమం - గడియారం
మోసాసార్స్ దాదాపుగా అలాంటి పద్ధతినే అవలంబించేవి,
అయితే వాస్తవానికి అది భారీ స్థాయిలో జరిగేది.
కాబట్టి, ఒక భారీ జంతువు అయిన మోసాసారస్ హాఫ్మెనాయ్ ఖచ్చితంగా ఎంత వేగంగా ఈదగలదు?
ఇది తెలుసుకోవడానికి, ప్రీహిస్టారిక్ ప్లానెట్ టీమ్ ఒక ప్రత్యేకమైన సైంటిఫిక్ అధ్యయనాన్ని ప్రారంభించింది.
ఇటీవలి కాలం వరకూ, ఎవ్వరూ కూడా ఆ జంతువుల సామర్థ్యాన్ని
ఇంత వివరంగా లెక్కించడానికి ప్రయత్నించలేదు.
ఈ జంతువుల సామర్థ్యాలని అంకెల రూపంలో కొలిచే పని
వాస్తవంగా ఒక రకంగా తొలి ప్రయత్నమనే చెప్పాలి.
ఇంకా ఆ అధ్యయనంలో మాకు లభించిన ఫలితాలు నిజంగా ఆశ్చర్యపరిచాయి.
శరీరం పొడవు
మా టీమ్ నాలుగుసార్లు లెక్కించి చూసింది...
పన్నెండు టన్నులు 42 అడుగులు
...ఆ ఫలితాలు సరైనవో కావో బేరీజు వేసింది.
తోక పొడవు
వివిధ పద్ధతులలో నాలుగుసార్లు గణించాక కూడా దాదాపుగా ఒకే విధమైన ఫలితాలు వచ్చాయి.
ఈ జంతువులు విశేషమైన వేగాన్ని అందుకోగలిగేవి.
ఈ మోసాసార్, దాని శరీరం పొడవులో 75 శాతం దూరాన్ని
కేవలం ఒక్క సెకనులో దాటగలిగేవి.
దాని అర్థం, ఒక మోసాసార్ మనకి 17 మీటర్ల దూరంలో ఉన్నట్లయితే,
అది ఒక్క సెకనులో, 75 శాతం మనకి సమీపంగా వచ్చేయగలదు.
ఇంకా రెండో సెకనులో, అది మనల్ని దాటి వెళ్లిపోగలదు
బహుశా ఆ సమయానికి అది మనల్ని మింగేసి కూడా ఉంటుంది.
ఒక మోసాసారస్ దాడికి గురి కావడం అనేది
ఒక పూర్తి సైజు సెమీ ట్రక్కుని ఢీకొనడం లాంటిదే.
అది కొరకడం మాట పక్కన పెడితే, అది దాడి చేసిన తీవ్రతకే,
దానికి ఆహారం కాగల చాలా జంతువులు తక్షణం చనిపోతాయి.
మోసాసార్స్ గంటకు 48.28 కిలోమీటర్ల వేగాన్ని
కేవలం ఒక్క సెకనులో అందుకోగలవు.
ఆ లక్షణమే దానిని, ఎప్పటికీ అత్యంత వేగవంతమైన ఎదురులేని వేట జంతువుగా నిలపగలిగింది.
తెలుగు అనువాదం: సతీశ్ కుమార్